Համազեկուցողները հետաքրքրվել են քրեական վարույթներով իրականացվող քննության ընթացքի և արդյունքների վերաբերյալ հասարակական առանձին շրջանակներից ստացած ազդակներից: Այս կապակցությամբ ՀՀ գլխավոր դատախազը նշել է, որ դատախազությունն այն մարմինն է, որ պետք է ապահովի քրեական վարույթի ընթացքում բոլոր գործողությունների, այդ թվում քրեական հետապնդման լիարժեք համապատասխանությունն օրենքին: Դատախազության անկախության սահմանադրական երաշխիքները լիարժեք հնարավորություն են տալիս հետևելու, որպեսզի ապօրինի հետապնդում չիրականացվի: Հավաստիացվել է, որ նման ռիսկերը բացակայում են: